న్యూఢిల్లీ : కేలండర్ మీద బొమ్మ వివాదాంశంగా మారింది. ఖాదీ, గ్రామీణ పరిశ్రమల కమిషన్ (కేవీఐసీ) ముద్రించిన 2017వ సంవత్సరం కేలండర్లో ప్రధాన మంత్రి నరేంద్ర మోదీ చరఖా తిప్పుతున్న బొమ్మను ముద్రించడంతో వివాదం మొదలైంది. మహాత్మా గాంధీని తప్పించి, మోదీ ఆ స్థానాన్ని ఆక్రమించారని విమర్శలు వెల్లువెత్తుతున్నాయి. కేవీఐసీ ముద్రించిన కేలండర్, డైరీల్లో ఈ చిత్రం ప్రముఖంగా కనిపిస్తోంది. దీంతో కేవీఐసీలో కొందరు ఉద్యోగులు నిరసన వ్యక్తం చేస్తున్నారు.పశ్చిమ బెంగాల్ ముఖ్యమంత్రి మమత బెనర్జీ కూడా మోదీపై విమర్శలు గుప్పించారు. మహనీయమైన చిహ్నం చరఖా, మహాత్మా గాంధీల స్థానాన్ని మోదీ ఆక్రమించేశారు. గాంధీజీ జాతిపిత, మరి మోదీ??? అని ట్వీట్ చేశారు.ఢిల్లీ ముఖ్యమంత్రి అరవింద్ కేజ్రీవాల్ ఓ ట్వీట్లో మోదీపై విరుచుకుపడ్డారు. గాంధీజీగా మారాలంటే అనేక సంవత్సరాలపాటు నియమనిష్ఠలతో జీవించాలని, చరఖాతో పోజు ఇచ్చినంత మాత్రానికి ఆయనలా మారిపోరని అన్నారు. చరఖా తిప్పినట్లు నటిస్తే గాంధీ అయిపోరన్నారు. ఇది కేవలం ఎగతాళి చేయడమేనని ఆరోపించారు.కేవీఐసీ చైర్మన్ వినయ్ కుమార్ సక్సేనా మాట్లాడుతూ కేవీఐసీ కేలండర్లు, డైరీల్లో మహాత్మా గాంధీ బొమ్మ లేకపోవడం ఇదే మొదటిసారి కాదన్నారు. 2013, 2015, 2016 సంవత్సరాల కేలండర్లు, డైరీల్లో  గాంధీజీ బొమ్మ లేదన్నారు. గాంధీజీ బొమ్మ ఉండటం తప్పనిసరి అని తెలిపే నిబంధనలేవీ లేవని తెలిపారు. ఖాదీకి గాంధీజీ అతి పెద్ద బ్రాండ్ అంబాసిడర్ అని చెప్పారు. ఆయన స్థానం ఎప్పటికీ పదిలంగానే ఉంటుందన్నారు. యావత్తు ఖాదీ పరిశ్రమ ఉనికి గాంధీజీ సిద్ధాంతాలపైనే ఆధారపడి ఉందన్నారు. ఆయనను ఉపేక్షించే ప్రశ్నే లేదన్నారు.
newdhilly : calander meeda bomma vivaadaamsamgaa maarindi. khaadii, graameena parisramala kamishan (kvic) mudrinchina 2017va samvatsaram kelandarlo pradhaana mantri narendra modii charakha tipputunna bommanu mudrinchadamtho vivaadam modalaindi. mahatma gaandheeni tappinchi, modii aa sthaanaanni aakraminchaarani vimarsalu velluvettutunnaay. kvic mudrinchina calander, direello ee chitram pramukhamgaa kanipistondi. deentho kviclo kondaru udyogulu nirasana vyaktam chestunnaru.paschima bengal mukhyamantri mamata benerji kuudaa modeepai vimarsalu guppinchaaru. mahaneeyamaina chihnam charakha, mahatma gaandheela sthaanaanni modii aakraminchesaaru. gandhiji jaatipita, mari modii??? ani tweet chesaru.dhilli mukhyamantri aravind kejrival oo tweetlo modeepai viruchukupaddaaru. gandhijiga maralante aneka samvatsaraalapaatu niyamanishtalatho jeevinchaalani, charakhaato poju ichinanta maatraaniki aayanalaa maariporani annaru. charakha tippinatlu natiste gaandhi ayiporannaru. idhi kevalam egataali cheyadamenani aaropinchaaru.kvic chairman vinay kumar saksena maatlaadutuu kvic kelandarlu, direello mahatma gaandhi bomma lekapovadam ide modatisaari kaadannaaru. 2013, 2015, 2016 samvatsaraala kelandarlu, direello  gandhiji bomma ledannaru. gandhiji bomma undatam tappanisari ani telipe nibandhanalevi levani telipaaru. khadiki gandhiji athi pedda brand ambasider ani cheppaaru. aayana sthaanam eppatiki padilangaane untundannaaru. yaavattu khaadii parisrama uniki gandhiji siddhaantaalapaine aadhaarapadi undannaaru. aayananu upekshinche prasne ledannaru.